b"\n_START_ARTICLE_\nNational Catholic Reporter\n_START_SECTION_\nHist\xc3\xb2ria\n_START_PARAGRAPH_\nLa publicaci\xc3\xb3 va ser fundada origin\xc3\xa0riament com un diari que es publicava setmanalment per\xc3\xb2 des del 2009 es publica quinzenalment. A la d\xc3\xa8cada de 1960, va ser el primer diari cat\xc3\xb2lic als Estats Units que va condemnar la guerra de Vietnam. Tamb\xc3\xa9 va parlar obertament del paper de la dona a l'Esgl\xc3\xa9sia. El 1972 va publicar l'enc\xc3\xadclica del papa Pius XI escrita el 1938 i que no havia estat publicada, Humani generis unitas, i que atacava l'antisemitisme. Va ser la primera publicaci\xc3\xb3 dels Estats Units que va escriure sobre els abusos sexuals comesos per alguns clergues, l'any 1985. _NEWLINE_Ha obtingut el premi a l'excel\xc2\xb7l\xc3\xa8ncia de l'Associaci\xc3\xb3 de Premsa Cat\xc3\xb2lica en la categoria de publicacions de not\xc3\xadcies dels Estats Units cada any entre el 2000 i el 2007."